'Aktrise' van '7de Laan' wen tennistitel | Netwerk24
Mariska Venter. Foto: Getty Images
Die Suid-Afrikaanse tennisspeler Mariska Venter het die naweek die Toulouse-ope, 'n ITF-rolstoeltoernooi, in Frankryk gewen.
Venter, 31ste op die wêreldranglys, het die Spanjaard Lola Ochoa Sondag in die eindstryd met 3-6, 6-3, 6-2 geklop.
Sy het haar plek in die eindstryd verseker deur Zoë Maras van Frankryk in die halfeind met 6-1, 6-4 te klop.
Venter was onlangs ook op televisie te sien toe sy 'n kameerol in die Afrikaanse sepie 7de Laan vertolk het. Boonop is sy volgens haar webtuiste ook 'n motiveringspreker en model. – Sportredaksie